TFD พุ่งแรงกว่า 16% ลุ้นปีนี้เทิร์นอะราวด์
TFD พุ่งแรงกว่า 16% ลุ้นผลประกอบการพลิกเป็นกำไรปีนี้ ล่าสุดราคาหุ้นปิดตลาดภาคเช้าอยู่ที่ 2.58 บาท บวก 0.36 บาท หรือ 16.22% สูงสุดที่ 2.60 บาท ต่ำสุด 2.28 บาท มูลค่าซื้อขายที่ 44.64 ล้านบาท
4 ม.ค. 2559

ผู้สื่อข่าวรายงานว่า ราคาหุ้นบริษัท ไทยพัฒนาโรงงานอุตสาหกรรม จำกัด (มหาชน) หรือ TFD ปิดตลาดภาคเช้าราคาอยู่ที่ 2.58 บาท บวก 0.36 บาท หรือ 16.22% สูงสุดที่ 2.60 บาท ต่ำสุด 2.28 บาท มูลค่าซื้อขายที่ 44.64 ล้านบาท ขณะที่ดัชนีตลาดหุ้นไทยโดยรวมลบ 1.21%
 โดยปัจจัยที่ส่งผลให้ราคาหุ้นปรับตัวขึ้นแรงคาดว่ามาจากประเด็นที่ บริษัทระบุว่า ปี 2558 ธุรกิจได้ผ่านจุดต่ำสุด และมั่นใจว่านับตั้งแต่ปี 2559 เป็นต้นไปผลประกอบการจะพลิกกำไร พร้อมทั้งสร้างกำไรสะสมจนกลับมาจ่ายปันผลคืนกลุ่มผู้ถือหุ้นได้ตามนโยบายไม่น้อยกว่า 60% ของกำไรสุทธิ